钦定古今图书集成/明伦汇编/闺媛典/第138卷 > 沈愚妻周氏
## 钦定古今图书集成/明伦汇编/闺媛典/第138卷 > 沈愚妻周氏

按《宁波府志》：“周氏，慈谿人。年十九，适沈愚。甫期夫亡，
子杞尚在妊。姑语曰：‘家业凋谢，无可资给，汝妊男女
未可知，宜自谅所终’。氏不答。既而生子杞，鞠之辛勤，
又怜之曰：‘儿未必立，无自苦也’。氏入寝室，引绳欲自
经，人觉解之，卒守志终身，年八十馀卒。成化壬辰，有
司奏请旌表。”